མཛད་སྒོ་དེར་དམག་ཆེན་གཉིས་པ་མཇུག་སྒྲིལ་ནས་ལོ༧༠འཁོར་བ་ཞེས་པའི་མཚན་སྙན་བཏགས་ཡོད་ཀྱང་།བསམ་བློ་ཞིབ་ཏུ་བཏང་བའི་ཇུས་འགོད་བརྒྱུད།ཞི་ཅིན་ཕེང་གི་རྒྱ་ནག་གི་རྨི་ལམ་ཞེས་པའི་དམིགས་ལྗོངས་དེ་མཚོན་ཐབས་བྱས་ཡོད།འོན་ཀྱང་།རྒྱ་ནག་གཞུང་གིས་འདས་ཟིན་པའི་ལོ་རྒྱུས་བཀོལ་སྤྱོད་ཀྱི་བྱ་སྤྱོད་དེས་དམག་ཆེན་གཉིས་པའི་ལོ་རྒྱུས་རྫུན་བཟོ་འཁྱོག་བརྗོད་བྱས་པའི་སྐྱོན་བརྗོད་རེག་ཡོད།དེ་མིན་དམག་གཟིགས་མཛད་སྒོའི་སྟེང་ཨུ་རུ་སུ་དང་ལྷོ་ཀོ་རེ་ཡའི་སྲིད་འཛིན།དེ་མིན་མཉམ་འབྲེལ་རྒྱལ་ཚོགས་ཀྱི་ཚོགས་གཙོ་བཅས་དབུ་ཁྲིད་ཉུང་ཉུང་ཞིག་ལས་ཨ་རི་སོགས་ནུབ་ཕྱོགས་རྒྱལ་ཁབ་གཙོ་གྲས་ཀྱི་དབུ་ཁྲིད་ཞུགས་མེད་ལ།ཐ་ན་བྱང་ཀོ་རེ་ཡའི་སྲིད་འཛིན་ཀེམ་རྒྱགས་གསུམ་པ་ཡང་ཡོང་མེད།